**Pressemelding**

1. mars 2018

**Krypto-kremmere etterspør effektive strømforsyninger  
Det krever mye strøm for å drive med «gullgraving» eller mining. Komplett merker derfor stor etterspørsel etter større og mer effektive strømforsyninger. Så langt i år er det solgt 35 prosent flere enheter sammenlignet med samme periode i 2017**.

- Mange gullgravere trenger mer PC-kraft samtidig som de ønsker å redusere strømforbruket. Ved å installere nye strømforsyningsenheter vil strømtilførselen bli mer effektiv og forbruket gå ned. Vi merker en enorm etterspørsel, og det er spesielt de kraftigste modellene som er populære, sier Pål Fredrik Berg, kategorisjef i Komplett.

Strømforsyningen er en viktig del av alle PCer da den leverer strøm til hele systemet. Strømforsyningen deles opp etter hvor mye strøm de leverer, gjerne fra 400 til 1200 watt. Videre klassifiseres de etter bronse, sølv, gull eller platinum, som sier noe om hvor effektiv strømforsyningen er. Jo edlere metall, jo mer effektiv er den, og den avgir blant annet mindre spillvarme og trekker mindre strøm. De store produsentene som Corsair og Evga rapporterer om enorm vekst i etterspørsel og har leveringsproblemer på strømforsyninger fra 750W og oppover.

- Komplett har aldri opplevd en tilsvarende etterspørsel. Selv om aktuelle strømforsyninger er utsolgt, anbefales det å legge inn bestilling. Da «rykker man fram i køen» når nye forsyninger kommer inn til lageret, sier Berg.

Videre har Berg flere gode tips til å spare strøm til mining.

- Det er energisparende å koble til så mange skjermkort som mulig på samme strømforsyning. I tillegg er det lurt å klokke ned hastigheten og undervolte prosessoren på skjermkortet, slik at kortet ikke trekker like mye strøm. Til mining er det først og fremst minne på skjermkortet som gjør selve gravingen, så derfor vil ikke ytelsen gå nevneverdig ned, avslutter Berg.

**Dette trenger du for å grave etter kryptovaluta**

1. En gaming-PC med Radeon skjermkort (minimum 4 GB minne) fungerer fint. Koster fra kr 8 000,-. Vår anbefaling er en PC med Radeon RX 570 som gir bra Hashrate for pengene
2. Det er behov for kraftig strømforsyning, gjerne opp mot 1 200 watt hvis du ønsker å koble til flere skjermkort til din mining-PC
3. Lag en wallet (lommebok) slik at det du graver blir lagret. Det finnes flere programvarer som er enkle å installere som Claymore Dual Ethereum Miner eller Nicehash
4. For å lagre valutaen man utvinner så trenger man en lommebok. Dette trenger man for at programvaren skal vite hvor pengene skal sendes. Lages på MyEtherWallet.com

* Det finnes mange varianter av kryptovaluta, og noen krever spesiell maskinvare. Når man graver etter kryptovaluta er du med på å validere og sikre nettverket. Som følge av jobben din PC gjør, så får du utbetalt litt i den valutaen du gjør en jobb for, avslutter Pål Fredrik Berg.

**Nyttige linker og tips:**

* Nybegynnerguide: <https://www.youtube.com/watch?v=K3AVeIJPQUc&t=132s>
* Ethereum Mining Guide: <https://mining.help/>
* Skattemessige konsekvenser ved bruk av bitcoins og andre virtuelle valutaer for privatpersoner: <http://www.skatteetaten.no/no/Bedrift-og-organisasjon/rapportering-og-bransjer/e-handel/skattemessige-konsekvenser-ved-bruk-av-bitcoins-og-andre-virtuelle-valutaer-for-privatpersoner/>
* Verdien på de forskjellige kryptovalutaene: <https://coinmarketcap.com/>
* Total Hashrate tilgjengelig i Ethereumnettverket (den nest mest populære valutaen): <https://etherscan.io/chart/hashrate>

**For mer informasjon kontakt:**

Pål Fredrik Berg, kategorisjef Komplett, mobil 900 44 895

**Komplett Group**

Komplett Group er Nordens største netthandelsaktør med 18 nettbutikker. Komplett Group har 800 ansatte og hovedkontor i Sandefjord. Les mer på: [www.komplett.no](http://www.komplett.no) og [www.komplettgroup.com](http://www.komplettgroup.com).